METK nõuandeteenistus

EPA messi Innovatsiooniala seminar „Mis seis on ja kust saab abi?“. Nüüd registreeru juba kohapeal!
2025-10-08 10:30 - 15:00 (Europe/Tallinn) | Tartu, Eesti
Maaelu Teadmuskeskus (METK) korraldab innovatsiooniala Eesti Põllumajanduse Aastanäitusel (EPA messil), mis toimub 8.–9. oktoobril 2025 Eesti Rahva Muuseumi raamatukogu saalis, Tartus.
Tule osale innovatsioonialal seminaril „Mis seis on ja kust saab abi?“
Saad värsket infot põllumajanduse hetkeseisu kohta, ettevõtjate vaadet sellele ning teavet avaliku sektori pakutavate toetusvõimaluste kohta.
Seminar on tasuta, kuid vajalik on eelregistreerimine. Istekohtade arv on piiratud.
Innovatsiooniala seminari „Mis seis on ja kust saab abi?“ täpsem kava 8.10.
Päeva modereerib Rain Kuldjärv, AS TFTAK, funktsionaalse toidu ja joogi grupi juht
10:30 – 12:15 Põllumajanduse ning toidutootmise arengud Eestis – hetkeseis ja kuidas edasi?“
Põllumajanduse ja toidusektori majandusülevaade – Ants Hannes Viira, EPKK põllumajanduspoliitika juht / METK vanemteadur maamajanduse valdkonnas.
Reaalaeluga võrdlevad, ärikeskkonnas toimuvat kommenteerivad ning efektiivsuse otsingute kogemusi jagavad:

Lenno Link, Väätsa Agro, juhatuse liige;
Ahti Kalde, Sadala Agro, juhatuse liige.
Seminari modereerib Rain Kuldjärv, AS TF TAK, funktsionaalsed toidud ja joogid suunajuht

12:15 – 13:15 Lõunat on võimalik osta messiala söögikohtades.
13:15 – 14:45 Mida avalik sektor saab teha innovatsiooni toetamiseks ettevõttes?

13:15 – 13:45 Kuidas avalik sektor aitab põllumajandusettevõtjaid ja milline on AKIS roll – Katrin Pihor, võrgustikuosakonna juhataja, METK
13:45 – 14:05 Regionaal- ja Põllumajandusministeeriumi avanevad meetmed põllumajanduse ja toidutootmise innovatsiooni toetamiseks – Gret-Kristel Mällo, nõunik, teadus- ja arendusosakond, ReM
14:05 – 14:25 – Driving Regenerative Agriculture in Europe: Real-World Pilots and EIT Food Partnership Opportunities, Susanah Aalto, Ecosystem Manager, EIT Food (ettekanne on inglise keeles, tõlketa);
14:25 – 15:00 AIRE (AI&Robotics Estonia) kogemus ettevõtete digitaliseerimise ja automatiseerimise toetamisel. Kuidas võiks sellega edasi liikuda põllumajandus-ettevõte ja toidutootja – Martin Rebane, AI&Robotics (AIRE) Estonia, TA valdkonna juht / SA Tartu Teaduspark

Seminari lõpp.
15:00 – 15:30 Sirutus- ja suhtluspaus
15:30 – 17:00 Uuenduslike ettevõtete edulugude tutvustused lavalt.
Innovatsioon loomade ja bioressursside heaks
15:30–15:42 – Vetik OÜ
Teema: Vetika väärindamine ja turuletoomine
15:45–15:57 – Smartfor OÜ
Teema: Uus söödakultuur sorgo-sudangrass
16:00–16:12 – Nordictempeh OÜ
Teema: Tempeh tootmine kohalikest kaunviljadest
16:15–16:27 – BioCC OÜ
Teema: Mikrobioota mõju ja ohjemeetmed
16:30–16:42 – AS TFTAK
Teema: Rahvusvahelised toidu innovatsiooniprojektid
16:45–17:00 – Tamiatics OÜ
Teema: Ettevõtja koostööprojekt Tartu Biotehnoloogia Pargiga
Üritus toimub AKIS (põllumajanduslike teadmiste ja innovatsiooni süsteem) tegevuskava raames ning seda toetab Euroopa Liit Ühise Põllumajanduspoliitika vahenditest.
Kontakt: Andres Huul, andres.huul@metk.agri.ee

EPA2025 konverents: Keskkonnahoidlik silotootmine- kas helesinine unistus või tegelikkus?
2025-10-08 10:30 - 15:00 | Tartu, Eesti
Eesti Põllumajandus-Kaubanduskoda, EPA2025 ja Projekt Sustainable Silage esitlevad:

RAHVUSVAHELINE KONVERENTS
“Keskkonnahoidlik silotootmine- kas helesinine unistus või tegelikkus?”
“Environmentally-friendly silage management – dream or realilty?

Toimumisaeg: 8. oktoober 2025 kell 10.30 – 15.00, EPA 2025 raames
Toimumiskoht: Eesti Rahva Muuseum (Muuseumi tee 2, Tartu), Jakob Hurda saal
Registreerimine on avatud kuni 1.oktoobrini SIIN.

PÄEVAKAVAS*:
10.00-10.30 Kogunemine
10:30-12:20 Konverentsi I osa – Jätkusuutlike silotootmise praktikate katsetamise tulemused Eestis, Lätis ja Soomes
Konverentsi avamine. Kerli Ats, Eesti Põllumajandus-Kaubanduskoja juhatuse esinaine

Eesti pilootfarmide parimad söödatootmise kogemused. Kristiina Märs, EPKK projekti „Sustainable Silage“ silonõustaja, Eesti Maaülikool taimekasvatuse peaspetsialist

Agrotehnoloogiliste tootmisvõtete mõju rohumaade saagikusele ja kvaliteedile. Iveta Gutmane, SIA “Latvijas Šķirnes Sēklas” agronoom

Soome silotootmise ülevaade ning olulisemad järeldused piloottegevustest. Anna Okkonen, „Sustainable Silage“ projektijuht ja Saara Nikander, põllumajandusekspert, ProAgria Lääne-Soome regioon

12.20-13:00 Lõunapaus
13:00- 15:00 Konverentsi II osa – Söödatootmine ja keskkonnahoid

Silo aunas hoiustamise mõju pinnavee kvaliteedile. Ainis Lagzdinš, Läti Biomajanduse ja Tehnoloogia Ülikooli professor

Soome rohumaaviljeluse uusimad trendid. Mulla seisundi olulisus. Anu Ellä, rohumaade ekspert, MTK Varsinais-Suomi piirkonnajuht

Silotootmine ja rohumaade majandamine Norras: kvaliteet, saagikus ja kliima. Elin Halvorsen Sikkeland, Nord Ülikooli kaasprofessor, taime- ja loomakasvatus.

14.50 Konverentsi lõpetamine

*korraldajal on õigus teha päevakavas muudatusi

Infopäev vastab Keskkonnasõbraliku majandamise (KSM), piirkondliku veekaitse (VESI) toetuste kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.
Konverentsil on korraldatud eesti-inglise ja inglise-eesti sünkroontõlge.
Lisainfo: Karmen Roost, EPKK keskkonnavaldkonna projektijuht, e-post: karmen@epkk.ee, tel: +372 5341 4995
Konverentsi korraldab Eesti Põllumajandus-Kaubanduskoda INTERREG Kesk-Läänemere programmist rahastatud projekti “Sustainable Silage” / “Jätkusuutlik silotootmine” raames.

EPA messi Innovatsiooniala seminar "Tehisaruga kiireks!".
2025-10-09 10:30 - 14:30 | Tartu, Eesti
EPA messi Innovatsiooniala seminar “Tehisaruga kiireks!”. Nüüd registreeru juba kohapeal!
Maaelu Teadmuskeskus (METK) korraldab innovatsiooniala Eesti Põllumajanduse Aastanäitusel (EPA messil), mis toimub 8.–9. oktoobril 2025 Eesti Rahva Muuseumis, Tartus.
Tule osale innovatsioonialal 2. päeva seminaril „Tehisaruga kiireks!“, kus saad teadmisi tehisaru praktiliste rakenduste kohta 2025 a sügisel ja näiteid ettevõtjatelt.
Seminar on tasuta, kuid vajalik on eelregistreerimine. Istekohtade arv on piiratud.
Innovatsiooniala seminari „Tehisaruga kiireks!“ kava neljapäeval, 9.10.
Modereerib Andres Huul, Innovatsiooniteenistuse juhataja, METK
10:30 – 12:00 Tehisaru (TA) praktilised rakendused põllumajandustootjatele ja toidutööstusele 2025 aasta sügisel – Martin Rebane, TA valdkonna juht, SA Tartu Teaduspark – tehisaru hetkeseisu võimalustest ja tööriistadest, sh milliseid andmeid ja kuidas täna koguda, et digistart oleks homme kiirem ning milliseid riske vältida. Ettevõtete näited.
12:00 – 13:00 Lõunat on võimalik osta messiala söögikohtades.
13:00 – 14:30 Jätkub „Tehisaru (TA) praktilised rakendused põllumajandustootjatele ja toidutööstusele 2025 aasta sügisel“.

Tehisaru seminari lõpp.

14:30 – 14:45 Sirutus- ja suhtluspaus
14.45 – 17:00 Uuenduslike ettevõtete edulugude tutvustused lavalt. Modereerib Andres Huul, Innovatsiooniteenistuse juhataja, METK

Digilahendused ja uued toidutehnoloogiad
14:45–14:57 – Paul-Tech OÜ
Teema: Reaalajas lämmastiku jälgimine
15:00–15:12 – Põllukultuuride klaster (I)
Teema: Viljakuivati tark juhtimine
15:15–15:27 – Dimedium AS (HerdVision)
Teema: Loomade tervise ja liikumise monitooring
15:30–15:42 – Piimaklaster MTÜ (WiseCow projekt)
Teema: Nutikas andmehaldus piimakarjades
15:45–15:57 – Celvia CC AS
Teema: DNA-tehnoloogia mee autentsuse tõendamisel
16:00–16:12 – Sihtasutus Eesti Teadusagentuur
Teema: Teadus- ja arenduskoostöö rahastus

Kontakt: Andres Huul, andres.huul@metk.agri.ee
Üritus toimub AKIS (põllumajanduslike teadmiste ja innovatsiooni süsteem) tegevuskava raames ning seda toetab Euroopa Liit Ühise Põllumajanduspoliitika vahenditest.

Kevili Väetamise õppepäev: Mullatervisest lähtuv väetamine
2025-10-15 09:00 - 16:00 | Tartumaa, Eesti
KEVILI kutsub osalema väetamise õppepäeval „Mullatervisest lähtuv väetamine“

Toimumisaeg: 15. oktoober 2025 kell 09.00-16.00
Toimumiskoht: Tartu, Eesti Maaülikooli aula

Õppepäeval jagame põllumajandustootjate praktlisi kogemusi, käsitleme ja analüüsime väetamisalaseid katseid ning vaatame, miks on vaja teha mullaproove ja kuidas planeerida efektiivset väetamist arvestades mulla orgaanilise ainega. Räägime ka uutest suunadest väetiste turul.

Päevakava:
09.00 – 09.30 Saabumine, tervituskohv
09.30 – 09.40 Päeva avamine – Hannes Prits, KEVILI
09.40 – 10.10 Praktilised kogemused väetamise teemadel – Rait Hallimäe, Aasta Taimekasvataja 2024
10.10 – 11.00 Mida uut on tulemas väetiste maailmas? Mullaproovid – kelle jaoks? – Marek Linnutaja ja Eva Tuusis, Yara Eesti
11.00 – 11.20 Kohvipaus
11.20 – 12.15 Väetamisealased katsed Põhja-Euroopast – Marek Linnutaja ja Eva Tuusis, Yara Eesti
12.15 – 13.15 Lõuna
13.15 – 14.15 Mulla orgaanilise aine arvestamine väetamise planeerimisel – Alar Astover, Eesti Maaülikool
14.15 – 15.30 Katsete tulemused ja efektiivse väetamise soovitused – Sandra Pärnpuu ja Meelis Värnik, KEVILI
15.30 – 16.00 KEVILI 2026 väetiste valiku ülevaade ja selgitused – Mart Martis, KEVILI
16.00 – …. Kojusõit
*korraldajal on õigus vajadusel päevakava muuta

Infopäev vastab Keskkonnasõbraliku majandamise (KSM), piirkondliku veekaitse (VESI) ja piirkondliku mullakaitse (MULD) toetuste kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.

Lisainfo:
kevili@kevili.ee
+372 5595 5755

Keskkonna- ja kliimapoliitika eesmärkide saavutamise investeeringutoetuse taotluse täitmine
2025-10-20 10:00 - 11:30 | Veebis, Eesti
13. oktoobrist kuni 19. novembrini saab PRIAle esitada põllumajandusettevõtja keskkonna- ja kliimapoliitika eesmärkide saavutamise investeeringutoetuse (KK1) taotlusi. Veebiseminaril vaatame samm-sammult üle, kuidas taotlusvormi täitmine käib.
Toetuse eesmärk on soodustada põllumajandustootmises ressursitõhusust, vähendada põllumajandustootmisega kaasnevat keskkonnamõju ning jäätmete ja heitmete teket ning suurendada loomade heaolu ja bioohutust.

PRIA korraldab 20. oktoobril kell 10–11.30 veebiseminari „Keskkonna- ja kliimapoliitika eesmärkide saavutamise investeeringutoetuse taotluse täitmine“, kus vaatame lähemalt, milline toetuse taotlusvorm välja näeb ja mida erinevate lahtrite täitmise puhul silmas pidada.

Registreeru seminarile siin.

Seminar toimub Teamsi keskkonnas ning registreerumine on vajalik. Osalemislink saabub automaatse kirjaga registreerimisankeedis kirjutatud e-postiaadressile. Teamsi lingil klõpsates suunatakse külaline esmalt n-ö ootesaali.

Seekordsel veebiseminaril keskendume taotlusvormi täitmisele ning taotluse esitamisele. Toetusmeedet üldiselt tutvustav veebiseminar toimus maikuus ning seda on võimalik vaadata siit.

Seminar on pärast toimumist järelvaadatav Youtube’is. Anname sellest jooksvalt teada PRIA kodulehel nii uudiste rubriigis kui ka toetuse lehel ja Facebookis.

Toetuse kohta saab täpsemat infot PRIA kodulehelt ning küsimuste korral saab infot kirjutades aadressile info@pria.ee.

Kaasaegsed toidutaimede kasvatamise tehnoloogiad katmikalal
2025-10-22 - 2025-10-24 | Lääne-Virumaa, Lääne-Virumaa, Eesti
Koht: veebis ja OÜ Pisirohe, Partsi talu, Jootme küla, Tapa vald, Lääne-Virumaa
Aeg: 22.10. – 07.11.2025 Kokku 5 õppepäeva, 22.-24. okt. veebis, 31.10. ja 07.11. kontaktõppena Pisirohes.
Õpiväljundite saavutamiseks on vajalik osaleda kõigil viiel päeval.
3 esimest koolituspäeva toimuvad veebis, kaks praktilise õppe päeva kontaktõppena Partsi talus Jootme külas.
Maht: 1,4 EKAP / 50 ak h (40 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitaja: Marit Mäesaar – Räpina Aianduskooli vilistlane (aednik, tase 4), Eesti Maaülikooli aianduse magistriõppe tudeng, Tartu Ülikooli haridusteaduste bakalaureus, Tallinna Botaanikaaia vanemaednik ning taimekasvatuse ja haridusega tegeleva ettevõtte OÜ Pisirohe juht ja agronoom/aednik. Läbi viinud Räpina Aianduskoolis „Mikrotaimede kasvatamine“ täiendõppe kursust 2021 ja 2022 aastal.
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm

Aianduse – ja põllumajanduse väiketootjad, taimekasvatajad.
Aianduse – ja põllumajanduse ettevõtete juhid, agronoomid.
Erialase hariduseta ja/või keskhariduseta inimesed, kellel on soov hakata ise enda tööandjaks või laiendada oma väikeettevõtlust.

Koolituse alustamise tingimused: Olemas üldteadmised taimekasvatusest, arvutioskus algtasemel.
Õpiväljundid
Kursuse läbinu:

Tunneb kaasaegseid, jätkusuutlikke ja keskkonnasõbralikke taimede kasvatamise tehnoloogiaid katmikalal,
On võimeline oma tegevustes/ ettevõttes rakendama uusi innovatiivseid taimekasvatuse võtteid ja tehnoloogiaid,
Eristab erinevaid taimeliike, mida on sobilik kasvatada mikrotaimedena;
Teab ja oskab selgitada mikrotaimede kasvatamise kasulikkust (toiteväärtus, loodussõbralikkus, innovatsioon).

Registreerumine koolitusele SIIT.

EPKK infopäev: „Uued väetamise tehnoloogiad orgaanilise väetisega“
2025-10-28 11:00 - 14:30 | Tartumaa, Eesti
Eesti Põllumajandus-Kaubanduskoda kutsub osalema infopäeval „Uued väetamise tehnoloogiad orgaanilise väetisega“ AS Tartu Agros.
Infopäeva eesmärk on anda ülevaade uuenduslikest orgaanilise väetamise tehnoloogiatest, keskendudes eelkõige digestaadi kasutamisele väetisena. Osalejatele tutvustatakse praktilisi kogemusi ja uuringutulemusi, mis on saadud digestaadiga väetamisel põllumajandusettevõtte näitel. Kohapeal tutvutakse kasutatava tehnikapargiga ja laotustehnoloogiatega.
Sellele infopäevale eelnevalt on plaanis võtta Tartu Agro põldudelt digestaadi kasutamise järgselt mullaproovid. Neli proovi erinevatelt sügavustelt nädal pärast laotamist ja teine proovi võtmine toimuks kuu aega pärast laotamist. Proovi tulemuste põhjal saame näha toitainete liikumist mullas ehk digestaadi mõju. Eesmärk on neid tulemusi kõrvutada ka ilmajaama andmetega, et näha, kui tugevasti on toitainete liikumine seotud ilmastikuga (eriti vihmadega). Proovide tulemused kantakse ette infopäeval.
Infopäev vastab Keskkonnasõbraliku majandamise (KSM), VESI kohustusliku koolituse nõuetele. Kui soovite toetust mitmele ettevõttele, registreeruge iga ettevõttega eraldi (osaleja nimi võib olla sama)
Toimumisaeg: 28. oktoober 11.00-14.30
Toimumiskoht: Tartu Agro AS, Pargi tee 1, Ilmatsalu, Tartumaa
Registreerimine on avatud SIIN.
Päevakavas*:

Digestaadi võlud ja valud põllumajanduses. Priit Penu, Maaelu Teadmuskeskuse mullastiku valdkonna nõunik
Rohegaasi ja digestaadi tulevik. Ott Nool, Eesti Biogaas OÜ partnersuhete juht
Tartu Agro AS digestaadi kasutamise kogemused. Andres Härm, Tartu Agro AS juhatuse liige
Ringkäik Tartu Agro AS põldudel ja tehnikapargis

Infopäeva modereerib: Kaisa Vahtmäe, Eesti Põllumajandus-Kaubanduskoja liikmessuhete juht
*Korraldaja jätab endale õiguse teha päevakavas muudatusi.
Infopäev vastab Keskkonnasõbraliku majandamise (KSM), VESI kohustusliku koolituse nõuetele. Kui soovite toetust mitmele ettevõttele, registreeruge iga ettevõttega eraldi (osaleja nimi võib olla sama)
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Lihaveisekasvatuse hübriidkonverents „Lihaveis – kas ainult metaaniheitja või väärindamata ressurss“
2025-10-31 10:00 - 17:00 | Tartumaa, Eesti
Osalemiseks täida registreerumisvorm hiljemalt 27. oktoober kell 10.00.
Eesti Lihaveisekasvatajate Seltsi liikmetele on kohapeal osalemine tasuta. Mitteliikmele osalemine 40 eurot.

Hübriidkonverents „Lihaveis – kas ainult metaaniheitja või väärindamata ressurss?“ toob kokku nii rahvusvahelised, kui ka Eesti eksperdid, et käsitleda kariloomade tegelikku rolli keskkonnas, ökosüsteemides ja toidutootmises.
Päeva jooksul kuuleme teaduspõhiseid ettekandeid lihaveisekasvatuse kliimamõjust, mullabioloogiast, pestitsiidide mõjust elurikkusele ning lihaveisekasvatuse rollist Euroopa toidutulevikus. Konverentsi sihtrühmaks on lihaveisekasvatajad, põllumajandustootjad, teadlased, poliitikakujundajad ja kõik huvilised.

Ajakava:
09.30- 10.00 Kogunemine ja hommikukohv
10.00- 10.05 Avasõnad Regionaal- ja Põllumajandusministrilt- Hendrik Johannes Terras
10.05- 10.15 Sektori ülevaade Eesti Lihaveisekasvatajate Seltsi silme läbi- Jane Mättik, ELKS president
10.15- 10.45 Ülevaade lihaveisekasvatuse sektorist, esineja täpsustub, Regionaal- ja Põllumajandusministeerium
10.45- 12.15 Veised ei ole süüdi ehk miks kariloomade metaan on teistsugune ja miks loomakasvatus on maailmale vajalik, Dr Frank Mitloehner (USA)
12.15- 13.00 LÕUNA
13.00- 13.15 Sõnnikumardikate olukorrast Eestis, Uno Roosileht, entomoloog- kuraator, Eesti Loodusmuuseum
13.15-14.45 Kuidas põllumajanduses kasutatavad keemilised vahendid mõjutavad meie ökosüsteemi ja seeläbi ka meie elukeskkonda ja toidulauda, Sally- Ann Spence (UK)
14.45- 15.00 PAUS
15.00- 15.30 Mullaseened veisekasvataja huviorbiidis, Maarja Öpik, Molekulaarse ökoloogia professor, Ökoloogia ja Maateaduse instituut, Tartu Ülikool
15.30- 16.15 Veise ja sh. lihaveisekasvatuse olevik, tulevik ja roll Euroopa Liidus- Edward Brown
16.15- 17.15 Paneeldiskussioon koos lektoritega
*korraldajal on õigus teha muudatusi seminari ajakavas

Lektorid
Dr Frank Mitloehner (USA) on rahvusvaheliselt tunnustatud loomakasvatus- ja õhukvaliteedi ekspert. Ta on juhtinud ulatuslikke uuringuid metaani, süsinikujalajälje ja kliimamuutuse teemadel loomakasvatuses. Ta on olnud ÜRO FAO ja teiste organisatsioonide nõustaja.
Sally- Ann Spence on UK-st pärit putukatele ja- mullaökoloogiale pühendunud teadlane, aktiivne praktik ja populariseerija ning teeb tihedat koostööd nii teadlaste, kui ka põllumajandustootjatega.
Maarja Öpik on Tartu Ülikooli ökoloogia ja maateaduse instituudi direktor ning molekulaarse ökoloogia professor.
Uno Roosileht tegeleb mardikate ja nende elupaikade uurimise ning teavitustööga, töötab Eesti Loodusmuuseumis entomoloog- kuraatorina.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames.
Vaata artiklit toimunust: https://lihaveis.ee/lihaveisekasvatajad-ammutasid-uusi-teadmiseid-ja-nautisid-25-aastapaevale-puhendatud-juubelipidu/

Lisainfo:
Keidi Tamm
eesti.lihaveis@gmail.com
+372 55 49 475

EPKK infopäev veebis: “Piimanduse keskkonnajalajälg”
2025-11-04 10:00 - 13:20 | Veebis, Eesti
Infopäeva järelvaatamine EPKK kodulehel.

Eesti Põllumajandus-Kaubanduskoda kutsub osalema infopäeval veebis “Piimanduse keskkonnajalajälg”
Infopäeval käsitleme olulisi teemasid, mis puudutavad piimanduse keskkonnamõjusid ja nende leevendamist. Päevakavas räägitakse karjakasvatuse ja piimatööstuse jätkusuutlikkusest, süsiniku jalajälje mõõtmisest, keskkonnatoetustest ning ESG põhimõtete olulisusest. Lisaks arutleme, kuidas rohumaade kasutamine aitab kliimamuutusi leevendada.
Esinejateks on eksperdid nii ministeeriumist, teadus- ja nõustamisvaldkonnast kui ka ettevõtlusest.
Toimumisaeg: 04. november kell 10.00-13:20
Toimumiskoht: veebikeskkond Zoom

Infopäeval osalemist arvestatakse keskkonnasõbraliku majandamise (KSM) ja mullakaitse (MULD) toetuse kohase õppe läbimisena
Päevakavas*:

10:00-10:05 Infopäeva avamine.
10:10-10:40 Karjakasvatuse keskkonnamõjude leevendamine. Sandra Aasmäe, Regionaal- ja Põllumajandusministeeriumi põllumajanduskeskkonnapoliitika osakonna nõunik
10:45-11:15 Jätkusuutlikkus piimatööstuses. Ain Soome, Maag Grupi kestliku arengu juht
11:20-11:50 Süsiniku jalajälje mõõtmine piimakarja kasvatuses. Susanna Vain, Sustinere OÜ keskkonna ekspert
11:55-12:10 Keskkonnatoetused. Tanel Oppi, Keskkonnainvesteeringute Keskuse toetuste ja teenuste osakonna juhataja
12:15- 12:35 ESG tuli ja jääb! Andrus Treier, Keskkonnainvesteeringute Keskuse juhataja
12:40 – 13:10 Rohumaadel karjatamine kliimamuutuste leevendamiseks. Airi Külvet, Puutsa Talu OÜ juhatuse liige
13:15-13:20 Infopäeva kokkuvõte ja lõpetamine

Infopäeva modereerib: Ragnar Viikoja, Eesti Põllumajandus-Kaubanduskoja metsanduse ja maaettevõtluse valdkonna juht

*Korraldaja jätab endale õiguse teha päevakavas muudatusi
Lisainfo: Marge Mänd, EPKK projektijuht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Infopäev: Tülikad umbrohud
2025-11-04 10:00 - 14:00 | Tartumaa, Eesti
Osalemiseks klõpsa lehe all olevale nupule “Registreeru” (hiljemalt 31. oktoober kl 12.00 või kuni kohti jagub).

Infopäeva sisu:

9.30- 10.00
Kogunemine ja suupisted

10.00 – 10.30
Umbrohtude resistentsus Eestis ja mujal (Silvia Pihu)

10.40-11.10
Invasiivsed kõrrelised umbrohud ja nende tõrje teraviljades (Diana Peedel)

11.20 – 11.40
Kohvipaus

11.40 – 12.10
Praktiku kogemus: Umbrohutõrje taimekasvatuses – agrotehnika ja keemiline tõrje (Tõnis Ajaots)

12.20 – 12.50
Toimeained ja formulatsioonid , talvituvad umbrohud (Mart Toomsalu)

13.00 – 13.30
Tabavus ja efektiivsus taimekaitse töödes (Jaanus Põldmaa)

13.40 – 14-00
Arutelu ja küsimused

14.00 – 14.30
Lõuna

Päeva modereerib Taavi Võsa

Infopäev/koolitus vastab Keskkonnasõbraliku majandamise (KSM) toetuse kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames.

Lisainfo:
Kaisa Tsopp
+372 5191 7124
kaisa.tsopp@metk.agri.ee

Nõustamismetoodika - turundus
2025-11-06 10:00 - 2025-11-08 16:00 | Lääne-Virumaa, Lääne-Virumaa, Eesti
Maaelu Teadmuskeskus ja Kajakool OÜ korraldavad Nõustamismetoodika koolituse järgmise mooduli – TURUNDUS.
Nõustamismetoodika täienduskoolituse iga mooduli eesmärk on konsulendi ja konsulendi kutsest huvitatud isiku ametilane arendamine ja täiendamine.
Sihtgrupp: koolituse sihtgrupiks on konsulendi kutsest huvitatud isikud, nõustajad ning kutsega konsulendid.
Koolitus toimub 6.-8. novembril 2025 . Registreerimine kuni 31. oktoober kl 17 ⇓
Turunduse mooduli edukalt läbinu:

Tunneb turunduse põhialuseid ja nõustamisteenuse turundamise eripärasid
Koostab atraktiivse reklaami nõuandeteenusele
Kasutab erinevaid platvorme ja suhtluskanaleid oma töö turundamiseks
Tunneb brändingu ja isikubrändingu printsiipe
Teab oma nõustamisteenuse omahinda ja tunneb hinnastamise üldiseid põhimõtteid

Koolituse teemad on:

Turunduse mõiste ja aluspõhimõtted
Teenuse disaini põhimõtted konsulendile
Nõustamiskliendi profiili loomine
Kliendi teekonna kaardistamine
Reklaam nõustaja töös kui kui turunduse osa
Bränding ja isikubränding
Kuidas teha end atraktiivseks sotsiaalmeedias ja veebiotsingutes, konsulendi digitaalne kuvand
Müügiprotsessi optimeerimine
Hinnakujundus nõuandetöös

Koolituse praktiline väljund on isikliku turundusplaani koostamine.
Ajakava

1.päev 10.00-18.00
2.päev 9.00-18.00
3.päev 9.00-16.00

Koolituse korraldaja: Maaelu Teadmuskeskus
Koolitaja Kaja Piirfeldt (tunnustatud CECRA koolitaja); kajapiirfeldt@gmail.com
Koolitus on kümnes (10) moodul CECRA koolitusprogrammist. Euroopa maapiirkondade konsulentide sertifikaat CECRA (“Certificate for European Consultants in Rural Areas” ) on Euroopa liikmesriikide pädevusprogramm nõustamismetoodikas.

**Tegemist on kolmepäevase koolitusega. Toimumiskoha lähedal on olemas majutusvõimalus. Majutuse ja õhtusöögi maksumus siiski ei ole arvestatud koolituse sisse ning selle peavad tasuma osalejad ise.
Konsulendi töö on pakkuda kliendile põllu-, metsa- ja muud maamajanduse alast nõustamist. Lähtuvalt oma spetsialiseerumise valdkonnast edastab konsulent kliendile korrastatud teabe ja juhendab klienti, arvestades tema vajadusi, soove, võimalusi ning piiranguid. Konsulent on kursis nõuandesüsteemi, majanduskeskkonna suundumuste ning nende mõjuga Eesti maamajandusele.
Konsulendi töö on enamasti hooajaline, mitmekesine ja rohkele suhtlemisele ning inimsuhetele tuginev.

Suur- ja väikeprojektide toetusmeetme infopäev veebis (ja salvestus)
2025-11-11 13:00 - 14:30 | Veebis, Eesti
Tule osale suur- ja väikeprojektide toetamise meetme infopäeval 11. novembril 13:00-14:30 veebis!
Vaata infopäeva salvestust järgi siit!
Täiendavate küsimuste korral palun kirjuta meile: andres.huul@metk.agri.ee või Sille.Pudel@metk.agri.ee !

Meetme kohta korduma kippuvate küsimuste (KKK) rubriigi leiate PRIA kodulehelt Suur- ja väikeprojektide toetus 2025 | PRIA, meetme info lõpust.
Toetuse eesmärk on soodustada innovaatiliste lahenduste väljatöötamist ja rakendamist põllumajandus- ja metsandussektoris. Oluline on arvestada kogu tarneahela vastastikust mõju ning suurendada ettevõtjate konkurentsivõimet uuenduslike ja kõrgema lisandväärtusega toodete, teenuste ja tehnoloogiate kasutusele võtust. Tähtis on ka teadmiste- ja tehnoloogiasiirde ning koostöö tihendamine innovatsioonipartneriga. Parimate ja uuenduslike keskkonnasõbralike tootmis- ja töötlemistavade väljatöötamiseks ja rakendamiseks eeldatakse meetmes koostööd nii Eesti kui välismaiste teadus- ja arendusasutuste ning ekspertidega. Toetatakse Euroopa Innovatsioonipartnerluse (EIP) projektide läbiviimist nii Eesti kui väliskoostööna.
Suurprojektide toetuse eesmärk on edendada laiapõhjalist koostööd, kaasates vähemalt kolm eraldiseisvat ettevõtjat või organisatsiooni, et arendada sektoriülest innovatsiooni ja tõsta konkurentsivõimet.
Väikeprojektide toetuse eesmärk on pakkuda paindlikumat ja sihipärasemat tuge üksikettevõtjatele või väiksematele koostöögruppidele, kes arendavad uuenduslikke lahendusi väiksemas mahus.
Juba 12. novembril 2025 avanevat toetusmeedet tutvustavad:

Gret-Kristel Mällo, nõunik Regionaal- ja Põllumajandusministeeriumi Teadus- ja arendusosakonnast, kes avab meetme eesmärgid ja sisu ning
Hardi Heinvere, Põllumajanduse Registrite ja Informatsiooni Ameti Toetuste arendamise osakonna ärianalüütik, kes räägib e-PRIAs taotlusvormi täitmisest.
Infopäeva modereerib METK innovatsiooniteenistuse juhataja Andres Huul

Tutvu kindlasti enne infopäeva PRIA kodulehel juhiste ning lisatud linkide alt leitava infoga ja meetme dokumentidega:

Toetuse andmise tingimused ja kord (ReM määrus)
Määruse seletuskiri
Taotluse hindamise kriteeriumid

Kui soovid, et lugedes tekkivatele küsimustele vastame infopäeval, siis saada need palun hiljemalt 6. novembriks aadressile: andres.huul@metk.agri.ee ja kasutame neid esitluste ettevalmistamisel. Küsimusi saate esitada ka infopäeva ajal, kirjutades need vestlusaknasse. Küsimustele, millele me infopäeva jooksul vastata ei jõua, anname vastused kirjalikus vormis pärast infopäeva.
Osalemiseks registreeru hiljemalt 9. novembril (23:30)! Registreerimisvormile pääsed lingilt allpool ⇓
Kõigile registreerunutele saadame osalemislingi infopäevale eelneval päeval – 10. novembril.
Infopäeva teeme järelvaadatavaks PRIA kodulehe kaudu! Samast leiate meetme kohta korduma kippuvate küsimuste (KKK) rubriigi.
Tegime samal teemal ka podcasti. Vaata ja kuula:

YouTube: https://www.youtube.com/watch?v=ajY6vWRB434
Spotify: https://open.spotify.com/episode/0dJHgjJdP5OBvPmLUlOn86?si=p2VqPQmPSoiE89ZOgzV-Wg
Soudcloud: https://soundcloud.com/estonian-rural-network/maaelu-jutud-49-suur-ja-vaikeprojektide-toetus-kellele-milleks-ja-kuidas-taotleda?

Täiendav info: Andres Huul, andres.huul@metk.agri.ee

PÕLLUMAJANDUSTOOTJATE õppereis Saksamaale
2025-11-12 00:00 - 2025-11-15 23:59 | Muu, Eesti
Maaelu Teadmuskeskus kuulutab välja KONKURSI osalejate leidmiseks
PÕLLUMAJANDUSTOOTJATE ÕPPEREISILE SAKSAMAALE
Toimumisaeg: 12. november – 15. november 2025
Õppereisi eesmärk:
Tutvuda põllumajandustehnoloogia viimaste saavutuste ja innovaatiliste projektidega Agritechnica messil Hannoveris: https://www.agritechnica.com/en/ ning saada infot tootjate koostööst ülikoolide ja teadusasutustega.
Reisi ülevaade ja tingimused: õppereisi korraldab Maaelu Teadmuskeskus põllumajanduslike teadmiste ja innovatsioonisüsteemi (AKIS) tegevuskava raames.
Õppereisil tutvutakse Agritechnica messi ekspositsiooniga (messi külastatakse kuupäevadel: 13.11, 14.11 ja 15.11), jagatakse omavahel muljeid nähtust, kohtutakse võimalusel teadus-arendusorganisatsiooni esindajatega, et saada Saksamaa põllumajandustootjate olukorrast ülevaade. Samuti on soov tutvuda uuenduslike digitehnoloogiate kasutamisega põllumajanduses.
Korraldajad jätavad endale õiguse vajadusel päevakavas muudatusi teha!
Õppereisil osalejate sihtgrupp: õppereis on mõeldud innovaatilistele ja ambitsioonikatele noortalunikele (lähemalt allpool) ja põllumajandusnõustajatele. Oluline on seotus põllumajandusega, suunatus innovatiivsetele tehnoloogilistele lahendustele ja koostööle teadusasutustega ning teadmiste-kogemuste jagamisele. Reisil osalevad lisaks avaliku sektori esindajad.
Konkursi korras täidetakse 15 kohta, sh 2 põllu-ja maamajandusnõustajat.
Reisi omaosalustasu on 300 eurot /osaleja, mis tuleb tasuda omaosaluse arve saamisel arvel näidatud tähtajaks. Lisaks tasub osaleja messipääsmed, toitlustuse, reisikindlustuse jm isiklikud kulud reisi jooksul (hommikusöögid sisalduvad majutuse hinnas). METK tasub lennupiletite, majutuse ning bussitransfeeride eest.
Kuidas kandideerida?

Täida ankeet aadressil pikk.ee hiljemalt 16. oktoobril 2025 a. kell 23:30.
METK annab teada tulemustest e-posti teel hiljemalt 21. oktoobril 2025 ja saadab arve omaosaluse tasumiseks. Tähtaegsel mittetasumisel valib METK järgmise kandidaadi.
Pärast omaosalusarve tasumist loobumise korral tuleb osalejal tasuda loobumisega /nime muutmisega kaasnevad reisikulud. Osalemisest loobunud liikme osalustasu tagastatakse juhul, kui leitakse tema asemele konkursi tingimustele vastav asendusliige, kes ise omaosaluse tasub.

Ankeet konkursil osalemiseks asub allpool.
Kutsume osalema:

Noortalunikke, vanusega kuni 40a (k.a.), kes on ettevõtjad põllumajandustegevuse valdkonnas (kirjeldada avalduses).

Kandidaatide seast valib osalejad välja METK, lähtudes järgmistest kriteeriumitest:

Taotleja on avalduses veenvalt põhjendanud kuidas osalemine soodustab taotleja innovaatilisuse kasvu ja toodete, teenuste või tehnoloogiate arendamist;
Võrdsete kandidaatide puhul eelistame mikro- või väikeettevõtteid ja taotlejaid, kellel on kogemus teadus-arendustegevuses ja/või tootearenduses ja/või uuendusliku põllumajandustehnoloogia rakendamise valdkonnas (kirjeldada avalduses).

Põllumajandusnõustajaid, kes on kantud põllu-ja maamajandusnõustajate nimekirja.

Eelis on nõustajal, kes on avalduses veenvalt kirjeldanud oma senist kogemust ja kliente uuendusliku põllumajandustehnoloogia nõustamisel.
Muud tingimused:

Kandideerimiseks on kandideerimisavaldus esitatud tähtaegselt ja nõutud kujul;
Õppereisist kogu ulatuses osavõtt ja omaosaluse tasumine;
Hea inglise keele oskus, sest programm viiakse läbi inglise keeles;

Lisainfo: Kairi Andresson-Mikkor, Tel. +372 5880 6720, e-post Kairi.Andresson-Mikkor@metk.agri.ee, METK

Aasta Põllumees 2025
2025-11-12 09:30 - 13:00 | Tallinn
Eesti Põllumajandus-Kaubanduskoda ja Maaleht kutsuvad osalema:
Konverents ja auhinnatseremoonia “Aasta Põllumees 2025: põllumajandus muutuste tuules”
Aeg: 12. november 2025 kell 9.30–13.00
Koht: Riigikogu konverentsisaal (Lossi plats 1a, Tallinn) ja veebiülekanne
Registreerimine kohapeal osalemiseks SIIN.
Registreerimine kohapeal osalemiseks on avatud kuni 05.11.2025
Juhime tähelepanu, et osalemiseks vajame isikukoodi ja kõik osalejad läbivad turvakontrolli.
Päevakavas*:
9.00 – 9.30 Registreerimine ja hommikukohv
9.30 – 9.45 Tervitussõnad

Mirjam Pikkmets, Eesti Põllumajandus-Kaubanduskoja nõukogu liige

Rain Pruul, Maalehe peatoimetaja

Hendrik Johannes Terras, regionaal- ja põllumajandusminister

9.45 – 10.20 Keynote ettekanne: Muutunud maailm – kuidas hoida kindlustustunnet ebakindlal ajal
Jonatan Vseviov, Välisministeeriumi kantsler
Paneeldiskussioonid
10.20 – 11.00 I paneel: Muutustega kohanemine põllumajanduses ja toidutootmises
Arutelus osalevad:

Raul Jeets, Agrone OÜ juhatuse esimees

Margo Klaasmägi, Aasta Põllumees 2024, Artison Grupp OÜ põllumajandusvaldkonna juht

Made-Britta Eensalu, seakasvataja, Vasula Farmide juht

Modereerib Meeli Lindsaar, Eesti Põllumajandus-Kaubanduskoja toiduvaldkonna juht
11.00 – 11.45 II paneel: Põllumajanduse tugiteenused tulevikku vaatavalt – kuidas muutustega sammu pidada?
Arutelus osalevad:

Meelis Annus, Maaelu Edendamise Sihtasutuse juhatuse esimees

Margus Noormaa, PRIA peadirektor

Kaivo Ilves, Eesti Põllumajandusloomade Jõudluskontrolli juhataja

Andre Veskioja, Maaelu Teadmuskeskuse direktor

Modereerib Ants-Hannes Viira, Eesti Põllumajandus-Kaubanduskoja põllumajanduspoliitika juht
11.45 – 12.00 Sirutuspaus
12.00 – 12.45
Eesti Põllumajandus-Kaubanduskoda ja Maaleht esitleb: Aasta Põllumees 2025 pidulik auhinnatseremoonia
„Aasta Põllumees 2025“ tiitli annab üle Eesti Vabariigi President Alar Karis
Auhinnatšeki võitjale annab üle Selver.

Konverentsi juhib Kerli Ats, Eesti Põllumajandus-Kaubanduskoja juhatuse esinaine
13.00 Aasta Põllumees 2025 pidulik lõuna Riigikogu kohvikus

*Korraldaja jätab endale õiguse teha vajadusel päevakavas muudatusi

Lisainfo:
Marge Mänd, EPKK sündmuste juht
marge@epkk.ee
5300 9034

Katmikala- ja avamaatootmise automatiseerimine
2025-11-19 - 2025-11-25 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: 19.11. – 25.11.2025 Kontaktpäevad on 19. – 21. november.
Maht: 35 ak h (24 kontakttundi), 1 EKAP
Hind: Osalejale tasuta, kaasrahastatakse ESF ja Eesti riigi vahenditest “Täiskasvanuhariduse arendamine ja mitteformaalsete õppimisvõimaluste pakkumine” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitajad: Tamar Nassar – TaMi Automatics OÜ tegevjuht, Räpina Aianduskooli kasvuhoonesimulaatori projektipartner; Tarmo Kannik – Paul-Tech’ist ja Mart Kiisküla – Dotnuva Baltic AS.
Koolitusjuht: Elina Oeselg, 56671936, elina.oeselg@aianduskool.ee
Sihtgrupp
Põllumajandus- ja aiandustootjad. Eelistatud on erialase tasemehariduseta täiskasvanud, keskhariduseta täiskasvanud ja aegunud oskustega täiskasvanud.
Õpiväljund
Kursuse läbinu

Valib ja rakendab erinevaid andureid substraadi, kliima ja taimede seireks ning analüüsib kogutud andmeid otsuste tegemiseks.
Omab teadmised kliimakontrolli süsteemidest, hüdropoonikast, akvapoonikast.
Mõistab täppispõllumajanduse kontseptsioone ja rakendab täppisviljelusmeetodeid ressursikasutuse optimeerimiseks.

Registreeru koolitusele SIIT.
Õppesisu
A: Auditoorne õpe (24 tundi)

Sissejuhatus põllumajanduse automaatikasse

Põllumajanduse automaatika ülevaade: Ulatus, eelised ja väljakutsed.
Põllumajanduse automaatikas kasutatavad peamised tehnoloogiad: Andurid, robotid, tehisintellekt, IoT ja droonid.

Andurid ja monitoorimissüsteemid

Põllumajanduses kasutatavate andurite tüübid: Substraadi, kliima ja taimede andurid.
Andmete kogumine ja haldamine: Andmete kogumise, salvestamise ja analüüsimise tehnikad.
Kaugseire ja satelliidipildid: Täppispõllumajanduses kasutamine.

Asjade interneti (IoT) kasutamine põllumajanduses

IoT Süsteemid ja arhitektuur: IoT süsteemide disain ja rakendamine põllumajanduses.
Nutikad põllumajanduslahendused: IoT kastmiseks, väetamiseks ja keskkonna kontrolliks.
Turvalisus ja privaatsus: Põllumajandusandmete terviklikkuse ja konfidentsiaalsuse tagamine.

Automaatika kasvuhoone tootmises

Kliimakontrolli süsteemid: Automaatsed süsteemid temperatuuri, niiskuse ja valguse juhtimiseks.
Hüdropoonika ja Akvapoonika: Automaatika mullata kasvatamise süsteemides.

Põllutööde automaatika

Täppispõllumajandus: Täppisviljelusmeetodite rakendamine optimaalse ressursikasutuse saavutamiseks.
Automaatne põllu jälgimine: AI ja IoT kasutamine reaalajas põlluolukorra jälgimiseks.
Säästva põllumajanduse praktikad: Automaatika kasutamine säästvas põllumajanduses.

Majanduslik- ja keskkonnamõju

Kulu-tulu analüüs: Automaatikatehnoloogiate majandusliku elujõulisuse hindamine.
Keskkonnasäästlikkus: Keskkonnamõju ja eeliste hindamine.
Sotsiaalsed ja eetilised kaalutlused: Tööjõu, eetiliste ja ühiskondlike mõjude käsitlemine.

Juhtumiuuringud ja praktilised rakendused

Edukad loonäited: Erinevates põllumajandusseadetes rakendatud automaatikalahenduste analüüs.
Tööstuse suundumused ja tulevikuväljavaated: Uute tehnoloogiate uurimine ja nende potentsiaalne mõju.

C: Iseseisev töö (11 tundi)
Projektitöö: Kasvuhoone või põllutööde stsenaariumi automaatikasüsteemi kavandamine ja simuleerimine.

Eesti Aiandusliidu Visioonikonverents No 12
2025-11-20 10:00 - 18:00 | Pärnumaa, Pärnumaa, Eesti
Osalemiseks registreeru läbi veebivormi (hiljemalt 15. november 2025 kl 23.59).

Eesti Aiandusliidu traditsiooniline visioonikonverents toob juba kaheteistkümnendat korda kokku aiandusvaldkonna ettevõtjad, eksperdid ja huvilised, et ühiselt arutada sektori hetkeseisu ning tulevikusuundi. 20. novembril 2025 kohtume Pärnus Hestia hotellis Strand, kus sisukas päevakava pakub ülevaadet värskematest arengutest, praktilisi kogemuslugusid ning põnevaid ettekandeid nii Eesti kui ka väliskülalistelt. Konverents on tunnustatud ka KSM kohustusliku koolitusena ning pakub lisaks sisulisele osale võimalust kohtuda kolleegidega ja nautida õhtust meeleolukat seltskonda.

Programm
09.30 – 10.00 Kogunemine, kohvi
10.00 – 12.30 Sessioon 1 – Tänane seis ja tuleviku väljakutsed
10.00 – 10.30 Konverentsi avamine – Raimond Strastin, Eesti Aiandusliit, tegevjuht
10.30 – 11.30 Aiandustootmise statistika Eestis – Madis Pärtel, Regionaal – ja Põllumajandusministeeriumi asekantsler
11.30 – 12.30 Innovaatilised lahendused kartulikasvatuses – Maido Saarman, Westi Kartul OÜ
Moderaatori kokkuvõte blokist
12.30 – 14.00 Lõunapaus
14.00 – 17.00 Sessioon 2 – Tuleviku väljakutsed
14.00 – 15.00 Aednik ja õnnelikud kanad/ Alustava ettevõtja kogemuslugu –Timo Varblas, Ahisilla Taluaed OÜ
15.00 – 16.00 Kui tavapärased taimekaitselahendused aianduses ei toimi. 2025a kogemus erinevate kultuuride näitel – Tiiu Annuk, Taimetohter MTÜ/ aianduskonsulent
16.00 – 17.30 Vee kvaliteedi, elektrijuhtivuse (EC) ja pH mõju taime kvaliteedile seoses keemilise taimekaitse kasutamisega. Uued suundumused lillekasvatuses – Ben Geijtenbeek, Syngenta lillekasvatuse konsulent, Holland
17.30 – 17.45 Moderaatori kokkuvõte päevast, konverentsi lõpp
* korraldajal on õigus teha ajakavas muudatusi
19.00 Pidulik õhtusöök ja DJ Urmas Lass, kes hoiab tuju rõõmsana ja mängib teie lemmikmuusikat. Õhtuprogrammi tasu on Liidu liikmele 80 eur/inimene ja mitte-liikmele 100 eur/inimene. Palun kanda Eesti Aiandusliidu arveldusarvele SEB [REDACTED] hiljemalt 15.11.2025.

! Konverentsil osalejatele majutuse erihind kood CAMP-AIANDUS alusel, millega saab päevahinnast 25% soodustust
!! Parkimine hotelli ümbruse parkimisaladel tasuta

Konverents läheb arvesse KSM kohustusliku koolitusena.

Lisainfo:
Raimond Strastin
+372 525 9744
aiandusliit@aiandusliit.ee

Põllumajanduse äriplaan 2026
2025-11-26 09:00 - 18:00 | Tartu, Eesti
Konverentsi „Põllumajanduse Äriplaan 2026“ eesmärk on pakkuda Eesti põllumajanduse võtmeisikutele sisukat ja ausat vaadet sektori ees seisvatele väljakutsetele ja võimalustele. Osalejana saad ülevaate, kuidas juhivad tippjuhid ettevõtteid ebakindlates oludes, millised on ellujäämise strateegiad ning kuidas hoida kulud kontrolli all.

Konverentsil räägitakse sellest, millised trendid ja muutused hakkavad lähiaastatel põllumajandussektorit mõjutama, kuidas juhid planeerivad kulusid, investeeringuid ja riske ning milliseid praktilisi samme on vaja astuda, et konkurentsis püsida.

Eriline hetk konverentsil
Päeva alguses kuulutatakse välja Äripäeva Põllumajandustootjate TOP – selguvad tänavused edukaimad põllumajandusettevõtted Eestis.

„Põllumajanduse Äriplaan on juba 12 aastat olnud koht, kus Eesti põllumajanduse juhid saavad kord aastas kokku, et vahetada kogemusi ja rääkida päriselu väljakutsetest,“ ütles Äripäeva teemaveebi Põllumajandus.ee juht Meelika Sander-Sõrmus.

„Osalejana saad ülevaate, kuidas juhivad tippjuhid ettevõtteid ebakindlates oludes, millised on ellujäämise strateegiad ning kuidas hoida kulud kontrolli all. See aitab teha teadlikke otsuseid nii täna kui homme. Räägime sellest, millised arengud ja riskid lähiaastatel sektorit enim mõjutavad, ning anname praktilisi teadmisi investeeringute juhtimisest ja vigade vältimisest muutlikus majanduskeskkonnas. Lavale astuvad Eesti põllumajanduse tippjuhid, kes jagavad oma kogemusi ja õppetunde – fookuses on praktilised lood, mitte teooria,“ lisas ta.
Konverents on mõeldud põllumajandusettevõtete juhtidele, omanikele, juhatuse ja nõukogu liikmetele ning erialaliitude ja sisendite pakkujate esindajatele, kes soovivad oma ettevõtte tulevikku kindlustada ja teadmisi värskendada.

PANE TÄHELE!
Kasuta võimalust ja osta “põrsas kotis” – registreeru konverentsile soodushinnaga 229 eurot + km kuni 12. oktoobrini!
Konverentsile saad registreeruda SIIN.
Konverents toimub 26. novembril V Spa Hotel konverentsikeskuses ( Riia mnt 2 Tartu).

Põllumajandusliku kestlikkuse andmevõrgu (FSDN) andmed
2025-12-04 10:00 - 12:00 | Veebis, Eesti
Kutsume osalema veebiseminaril põllumajanduspoliitika mõjudest – põllumajandusliku kestlikkuse andmevõrgu (FSDN) värsked andmed.

Maaelu Teadmuskeskuse (METK) maaeluvõrgustik korraldab koostöös põllumajandusuuringute osakonnaga veebiseminari, mille fookuses on sel korral kestlikkusega (FSDN) seotud uuringud.
Sihtgrupp: põllumajandustootjad ja -nõustajad, põllumajandus- ja keskkonnapoliitika kujundajad, teadlased, maaelu arendajad ning teised huvilised
Toimumisaeg: 04. detsember 2025 kell 10:00–12.00
Toimumiskoht: MS Teams veebikeskkond

Veebiseminari salvestust saate järelvaadata SIIT
Põhjalikku infot FSDN uuringute kohta leiate SIIN
Palun edastage (sh järelkuulajad) oma tagasiside 04.12 toimunud veebiseminari kohta SIIA

Päevakava:
10.00 – 12.00 Ettekanded ja arutelu:

FSDN 2024.a. andmete tutvustus: „Keskmise põllumajandustootja majandustulemus 2024“. Katre Kirt, METK põllumajandusuuringute osakonna maamajanduse valdkonna juhataja
Põllumajandustootja vaade: „FSDN tagasiside mõju farmi juhtimisotsustele“. Sanna Vest, Raplamaa põllumajandusettevõtja ja veisekasvatuse konsulent
Uus FSDN lähenemine 2026. aastast: „Muutuvas keskkonnas peab andmekorje muutuma“. Katre Kirt, METK põllumajandusuuringute osakonna maamajanduse valdkonna juhataja

Sündmust modereerib Karme Petrutis, METK võrgustiku osakonna maaeluvõrgustiku teenistuse peaspetsialist.
karme.petrutis@metk.agri.ee, tel 53468218

Lepingutingimuste ja nutika hanke seminar Viljandis
2025-12-11 10:00 - 14:30 | Viljandimaa, Viljandimaa, Eesti
Viljandi Talupidajate Liit Kutsub osalema seminaril: 11. detsembril 2025
Viljandi, Vabaduse plats 4, 3 korrusel, saal 318

Algus 10:00 Triniti (Advokaadibüroo TRINITI koolitus põllumajandustootjatele)
Käsitlemisele tulevad järgmised teemad:

Üldisi põhimõtteid, mida lepingute sõlmimisel tähele panna;
Sisendite lepingud, seadmete ostmise ja kasutamise lepingud ja toodangu müügilepingud (sh piima müügileping).
Põllumajanduslik rendileping
Mis saab siis, kui lepingut ei täideta.

Seminari kestvus on orienteeruvalt 2,5 tundi koos pausiga. Seminari käigus vastavad lektorid ka osalejate tekkivatele küsimustele.
TRINITI seminari tutvustus – Viljandi 2025
Lõuna 12:30 Kohvi ja suupisted.
13:00 Turgoil
Ettevõtte fookus on protsesside automatiseerimine, läbipaistva hinnastuse loomine ja ettevõtetele reaalse säästu saavutamine nutika hankekorralduse kaudu. Ta ühendab süsteemse lähenemise, tehnoloogilise mõtlemise ja selge kliendiväärtuse loomise – hoides nii teie aega ja raha kokku.
Tõnu Kõiv on ettevõtja, kes juhib Turgoili uudset vedelkütuste hankeplatvormi.
14:00 Lõpp ja küsimuste voor

Registreerimine hiljemalt 10.12.2025 kella 17.00 taluliit@vtpl.ee
Lisainfo: 53335536 või 53335537

Agroturismi seminar
2025-12-11 10:00 - 15:00 | Viljandimaa, Viljandimaa, Eesti
Maaelu Teadmuskeskuse maaeluvõrgustiku teenistuse ja Eestimaa Talupidajate Liidu koostöös
toimub neljapäeval, 11. detsembril 2025
Agroturismi seminar
Energia talus Viljandimaal

Päeva juhib Eestimaa Talupidajate Liidu tegevjuht Timo Varblas
PÄEVAKAVA:
09.30 – 10.00 Kogunemine ja tervituskohv
10.00 – 10.10 Tervitussõnad ja sissejuhatus – Timo Varblas, Eestimaa Talupidajate Keskliidu tegevjuht
10.10 – 10.20 Tere tulemast Energia tallu! – lühike talu tutvustus – Aivar Siim, Energia talu peremees
10.20 – 11.00 Turismi lähiaastate arengusuunad ja agroturismi käekäik Euroopas. Kogemuslugu Eesti Maaülikooli agroturismi ettevõtluskoolitusest – Tarmo Pilving, Eesti Maaülikooli loodusturismi lektor
11.00 – 11.20 Avatud talude päevad Eestis ja Soome – Reve Lambur, METK maaeluvõrgustiku teenistuse juhataja
11.20 – 12.00 Ülevaade toiduturismile suunatud rahvusvahelise BASCIL projekti tulemustest, sh käsiraamatu tutvustus – Silja Lehtpuu, Eesti Maaturismi Ühingu projektijuht. BASCIL – Innovative Solutions for the Rural Food Production Sector to Diversify into Sustainable Culinary Tourism Services
12.00 – 12.30 Toidu tootjate võrgustik “Jõgevamaa katab laua” ning avatud talude päevast Jõgevamaal. – Ülle Jukk, Jõgevamaa Koostöökoja võrgustike projektijuht ja koordinaator
12.30 – 13.10 Lõunapaus
13.10 – 13.30 Meemeistrite kogemus BASCIL projektist. – Kristi ja Raul Terep, Meemeistrid
13.30 – 14.00 Lauaring: Lühike talu lugu ja/või unistus
14.00 – 15.00 Arutelu: Millised võiksid olla Eesti agroturismi arengusuunad? Millised on talude ootused agroturismi arenguks?
15.00 Orienteeruv seminari lõpp
Registreerumine maainfo.ee veebis: maainfo »»» maainfo.ee » EST » Kalender » Üritused
Rohkem infot. Reve Lambur, Maaelu Teadmusskeskuse maaeluvõrgustiku teenistuse juhataja, tel 529 8009, reve.lambur@metk.agri.ee

Infopäev: Lihaveiste jõudluskontroll ja aretus
2025-12-11 10:30 - 15:30 | Raplamaa, Raplamaa
Osalemiseks registreeri oma osalemine läbi veebivormi (hiljemalt 08.12 kella 09.00-ks).

Eesti Lihaveisekasvatajate Selts koos Eesti Tõuloomakasvatajate Ühistuga korraldab 11. detsembril 2025 algusega kell 10:30 infopäeva “Lihaveiste jõudluskontroll ja aretus”. Infopäeva eesmärk on suurendada lihaveisekasvatajate teadlikkust jõudluskontrolli ja aretustöö olulisusest. Jõudluskontroll loob aluse andmepõhiseks otsustamiseks ning karja pikaajaliseks arendamiseks. Eestis osaleb jõudluskontrollis ligikaudu 50% lihaveisekarjadest, kuid selle osakaalu kasvatamine on kriitilise tähtsusega kogu sektori kvaliteedi ja tulemuslikkuse parandamiseks. Samuti käsitletakse aretustöö eesmärke, millest kõrvalekaldumine võib põhjustada pikaajalisi negatiivseid tagajärgi.

Ajakava:
10:00 Kogunemine ja hommikukohv
10:30-11:00 2025 noorpullide jõudluskatse tulemused, Prof Meelis Ots, Eesti Maaülikool
11:00-11:30 Ülevaade Liisu programmi uuendustest, Aire Pentjärv, Eesti Põllumajandusloomade Jõudluskontroll
11:30-12:15 Projekti „Genotüpiseerimine, kui tööriist, keskkonnasõbralikuma ja efektiivsema lihaveise kasvatamisel“ tulemused, Prof Haldja Viinalass, Eesti Maaülikool
12:15-13:00 Šarolee tõugu lihaveiste võrdlus Genes Diffusion referentspopulatsiooniga Eestis kasvatatud sama tõugu veiste vahel, Boris Kasatkin, Genes Diffusion
13:00-13:30 LÕUNA
13:30-14:15 Limusiini tõugu lihaveiste võrdlus Ingenomix referentspopulatsiooniga Eestis kasvatatud sama tõugu veiste vahel, Solange Faurisson, Ingenomix
14:15-15:00 Aberdiin- anguse ja herefordi tõugu lihaveiste võrdlus Neogen referetspopulatsiooniga Eestis kasvatatud sama tõugu veiste vahel, Sharon Watkinson, Neogen
15:00- 15:30 Kuidas lugeda ning tõlgendada GrowSafe söödaväärinduse katse tulemusi, Vytelle esindaja
*korraldajal on õigus teha muudatusi seminari ajakavas

Üritus viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Keidi Tamm
eesti.lihaveis@gmail.com
+372 55 49 475

Ringbiomajandus aianduse ja põllumajanduse väiketoidutootjale
2026-01-05 - 2026-01-06 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: kevad 2026
Maht: 2,3 EKAP / 80 ak h (60 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitaja: Räpina Aianduskooli keskkonnakaitse ja aianduse eriala õpetajad; kaasatud on välislektorid Eesti ülikoolidest.
Koolitusjuht: Elina Oeselg, 56671936, elina.oeselg@aianduskool.ee
Käesolev koolitus on teine osa kahe-osaliselt koolitusest. Esimene osa on Sissejuhatus ringmajandusse aianduse ja põllumajanduse väiketoidutootjatele.
Sihtgrupp
Tegevad ja tegevust alustavad väiketoidutootjad.
Koolituse alustamise tingimus: Osaleja mõistab ringmajanduse põhimõtteid ja kliimamuutuste olemust ning mõjusid.
Õpiväljund
Kursuse läbinu koostab ettevõtte ringmajanduslikku analüüsi ja teeb ettepanekuid edasiste arenguvõimaluste kohta antud teemal.
Registreeru koolitusele SIIT.

EPKK konverents Lihafoorum 2026
2026-01-13 10:00 - 17:00 | Lääne-Virumaa, Lääne-Virumaa, Eesti
Eesti Põllumajandus-Kaubanduskoda kutsub osalema hübriidkonverentsil
LIHAFOORUM 2026
Uus aeg: 13. jaanuar 2026 kell 10.00-17.00
Koht: Rakvere Teatrikino saal (Kreutzwaldi 2a, Rakvere) ja veebiülekanne
Registreerimine on avatud SIIN.**
Registreerimine kohapeal osalemiseks on avatud kuni 5. jaanuar 2026
**Palume tähele panna, et konverentsile registreerumine on kohustuslik. Kui olete end kohapeal osalejaks kirja pannud, kuid ei saa osaleda, tuleb sellest teatada vähemalt 72 tundi enne sündmust kirjutades marge@epkk.ee. Teavitamata konverentsile kohale mittetuleku korral esitab EPKK registreerunule arve toitlustuse summa ulatuses, mis on 35+km/inimene. Täname mõistva suhtumise eest!
Päevakavas*:
Päevakavas*:
10.00 – 10.15 Foorumi avamine ja tervitused. Kerli Ats, Eesti Põllumajandus-Kaubanduskoja juhatuse esinaine ja Katrin Tähepõld, Eesti Põllumajandus-Kaubanduskoja lihatoimkonna juht
10.20 – 12.00 I osa:

EL-i uus eelarve raamistik 2027+. Riin Saluveer, Euroopa Komisjoni Eesti esinduse poliitikavaldkonna juht
Järgmine ÜPP eelarve – mõju lihasektorile. Kristel Maidre, regionaal- ja põllumajandusministeeriumi põllumajanduspoliitika osakonnajuht
Euroopa Komisjoni loomade heaolupakett. Christian Juliusson, Tervise ja toiduohutuse peadirektoraadi (SANTE) Loomade heaolu üksuse õigusloome nõunik
EPKK Lihatoimkonna kolleegium

12.30 – 13.30 lõunapaus
13.15 – 14.45 II osa:

Arengukava „Eesti põllumajandus ja toit 2030“ vahehindamine. Ants-Hannes Viira, Eesti Põllumajandus-Kaubanduskoja põllumajanduspoliitika juht
NIMBY – eitajate armee. Mihkel Kangur, Tallinna Ülikooli ökoloogia vanemteadur ja Rakvere Riigigümnaasiumi õppe– ja arendusjuht
EPKK Lihatoimkonna kolleegium

14.45 – 15.00 kohvipaus
15.00 – 17.00 III osa:

Sealihasektor ja linnusektori ülevaade. Janne Laik-Lõhmus, MAAG Eesti AS tootearendus- ja turundusdirektor
Veiselihasektori ülevaade. Tanel-Taavi Bulitko, Eesti Tõuloomakasvatajate Ühistu juht
Lambalihasektori ülevaade. Mirjam Pikkmets, Eesti Lamba- ja kitsekasvatajate Liidu tegevjuht
EPKK Lihatoimkonna kolleegium ja foorumi kokkuvõte

Lihatoimkonna kolleegiumisse kuuluvad: Tanel-Taavi Bulitko, Mirjam Pikkmets ja Timo Vunder
Päeva modereerib: Meeli Lindsaar, Eesti Põllumajandus-Kaubanduskoja toiduvaldkonna juht
*korraldaja jätab endale õiguse teha päevakas muudatusi
Lisainfo: Marge Mänd, EPKK projektijuht, e-post: marge@epkk.ee, tel: 53009034

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Väheväärtusliku põllumaa metsastamine
2026-02-02 00:00 - 2026-02-03 23:59 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina ja Metsa talu, Ihamaru küla, Kanepi vald, Põlvamaa
Aeg: talv-kevad 2026 Täpne toimumisaeg on kinnitamisel. Kokku viis koolituspäeva.
Maht: 40 ak h, 1 EKAP
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitaja: Urmas Roht, Eesti Põllumajanduse Akadeemia, 1982, Metsamajanduse insener. Töökogemus RMK looduskaitse osakonna juhatajana; AS Lemeks, puiduvarumise osakonna juhatajana, 5 aastat metsanduses tegutsenud eraettevõtte omanikuna; Rohu Taimeaia peremees.
Koolitusjuht: Aliis Soitu, 53461209, aliis.soitu@aianduskool.ee
Koolitus on mõeldud põllumajandusettevõtjatele, maatulundusmaa sihtotstarbega maad omavatele väiketootjatele.
Õpiväljundid
Kursuse läbinu:

Tunneb peamisi metsapuid ja nende bioloogilisi nõudmisi;
Orienteerub, millise puuliigi kasvatamine on kliimamuutuse tingimustes tema väheväärtuslikul põllumaal kõige otstarbekam;
Teab, millised on olulisemad tööd uue metsapõlve kasvatamisel;
Teab metsaseemnevaruga seotud õigusakte ja metsataimekasvatuse nõudeid;
Koostab agrotehnilise plaani metsapuude kasvatamiseks;
Valib õige tehnika ja töövõtted metsastamise teostamiseks.

NB! Osalejal tuleks kaasa võtta kindlasti töökindad ja vastavalt ilmale tööriided ja -jalanõud, sest praktiline tegevus toimub väljas!
Registreeru koolitusele SIIT.

Keskkonnasäästlik köögiviljaistikute kasvatamine
2026-02-02 - 2026-02-03 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: veebruar 2026
Maht: 1,4 EKAP / 50 ak h (42 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitajad: Anu Käär, Räpina Aianduskooli kutseõpetaja (köögiviljakasvataja meisteraednik tase 5);
Tairi Kruusma, Räpina Aianduskooli kutseõpetaja;
Marge Starast, Räpina Aianduskooli kutseõpetaja.
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm
Alustavad aiandustootjad, uue haruna istikute tootmisega alustavad tegevad aianduse väiketootmisettevõtted.
Koolituse alustamise tingimused: Olemas algteadmised taimekasvatusest.
Õpiväljundid
Kursuse läbinu:

Hindab ja analüüsib nutikaid ja traditsioonilisi paljundamise meetodeid (seemnete külvamine, pistikute tegemine).
Rakendab teadmisi ja oskusi erinevate köögiviljade ettekasvatuses katmikalal, reguleerides kasvutingimusi.
Eristab paljundamiseks ja istikute kasvatamiseks sobilikke substraate ning kirjeldab nende omadusi selges ja korrektses eesti keeles.
Teostab praktilisi köögivilja istikute hooldustöid, sealhulgas kastmist, väetamist ja kujundamist keskkonnasäästlikkuse põhimõtetest lähtuvalt.

Registreeru koolitusele SIIT.
